Theodore Kusjar (gebore op 31 Mei 1963) is 'n Oekraïens-Amerikaanse dirigent van Klassieke musiek, en 'n Altviolis. Kusjar was in 1963 in New York Stad gebore. Hy het op die ouderdom van tien jaar die viool begin studeer en later na die altviool oorgeskakel. Hy het in 1982 van die Cleveland Instituut van Musiek gegradueer waar sy instrukteur Robert Vernon was. In 1980 het hy 'n Paul Fromm Beurs van die Boston Simfonieorkes ontvang ten einde by die Tanglewood Musieksentrum te kan studeer. Hy was die prinsipiële altviolis van die orkeste in Cleveland, Helsinki, en Kaapstad. In 1987 het hy musiekdirekteur van die Queensland Simfonieorkes in Australië geword, welke pos hy tot 1993 gehou het. Kusjar was tussen 1990 en 2006 die eerste Artistieke Direkteur van die Australiese Kamermusiek-fees in Townsville; 'n Theodore Kusjar Beurs vir Uitnemendheid in Musiek was na sy vertrek aldaar gestig. Hy was ook tot 1993 musiekdirekteur van die Wes-Australiese Ballet in Perth gewees. In 1992 was Kusjar as prinsipiële gas-dirigent van die Oekraïense Staat-simfonieorkes aangestel, wat sy naam in 1994 verander het na die Nasionale Simfonieorkes van die Oekraïne.